วชิรวิชญ์ ชีวอารี

**วชิรวิชญ์ ชีวอารี** (เกิด 27 ธันวาคม พ.ศ. 2540) ชื่อเล่น **ไบร์ท** เป็นนักแสดง นักร้อง นายแบบ และพิธีกรชาวไทย มีเชื้อสายไทย-จีน-อเมริกัน มีชื่อเสียงจากซีรีส์เรื่อง *[[เพราะเราคู่กัน]]* และ *[[หัวใจรักสี่ดวงดาว|F4 Thailand: หัวใจรักสี่ดวงดาว]]*​ เขาเป็นหนึ่งในศิลปินที่มีผู้ติดตามมากที่สุดในโซเชียลมีเดียจากประเทศไทย เขาเป็นผู้ก่อตั้งสินค้า *[[:en:ASTRO Stuffs|ASTRO Stuffs]]* และเอเจนซี *Cloud9 Entertainment* เขาได้รับรายชื่ออยู่ใน Forbes 30 Under 30 ภายใต้หมวดความบันเทิงและกีฬาแห่งเอเชียในปี 2567

## วัยเด็กและการศึกษา
วชิรวิชญ์ ชีวอารี ชื่อเดิม"กุลธร ชีวอารี" มีเชื้อสายอเมริกันจากคุณปู่ และเชื้อสายจีนจากคุณตา ส่วนคุณย่าและคุณยายเป็นคนไทย สำเร็จการศึกษาระดับชั้นประถมศึกษาจากโรงเรียนอนุบาลสุธีธร จังหวัดนครปฐม ระดับชั้นมัธยมศึกษาตอนต้นจากโรงเรียนสวนกุหลาบวิทยาลัย และระดับชั้นมัธยมศึกษาตอนปลายจากโรงเรียนเตรียมอุดมศึกษา เคยเข้าศึกษาในโครงการหลักสูตรวิศวกรรมศาสตร์ ภาคภาษาอังกฤษ (TEPE) คณะวิศวกรรมศาสตร์ มหาวิทยาลัยธรรมศาสตร์ และได้ย้ายไปศึกษาอยู่ที่มหาวิทยาลัยกรุงเทพ สาขา Marketing (หลักสูตรนานาชาติ) (Bangkok University International หรือ BUI) วชิรวิชญ์สำเร็จการศึกษาจากมหาวิทยาลัยกรุงเทพในปี 2564 โดยมีกำหนดการเข้ารับปริญญาในเดือนธันวาคม 2565

## งานพิธีกร
ช่วงปี 2556 ถึงปี 2558 วชิรวิชญ์เริ่มเข้าสู่วงการบันเทิงจากการเป็นพิธีกรรุ่นที่ 6 ในรายการ *สตรอเบอรี่ครับเค้ก* ทางช่อง 3 หลังจากเซ็นสัญญากับจีเอ็มเอ็มทีวี ในปี 2562 เขาได้เข้าเป็นหนึ่งในพิธีกรรายการ *โตแล้ว* ทางช่อง GMM25 ตั้งแต่ตอนที่ 135 เป็นต้นมาจนกระทั่งจบซีซัน ปี 2563 ปลายปี 2563 วชิรวิชญ์ กลับมาเป็นพิธีกรรายการ *โตแล้ว* ซีซัน 2 ในชื่อ *โตแล้วเป็นคนทุกที่*

## วงการบันเทิง
ในปี 2556 วชิรวิชญ์ เริ่มมีผลงานการแสดงครั้งแรก พร้อมกับงาน *สตรอเบอรี่ครับเค้ก* ที่เปิดตัวด้วยละครสั้นของเหล่าพิธีกรในชุด *The Beginning* วชิรวิชญ์มาในเรื่องที่ 3 รักร้อยเมตร สร้างโดย ดวงมาลีมณีจันทร์ ร่วมกับ นาดาวบางกอก นำแสดงโดย วชิรวิชญ์ และ ธัญญาภรณ์ เลาหมนตรี จากนั้นเขาได้มีผลงานการแสดงหลากหลายทั้งในละครทีวี ภาพยนตร์ และมิวสิกวิดีโอ ได้แก่ บันทึกกรรม ตอน ยอดมนุษย์ธรรมดา เฮฮาเมียนาวี และ *Social Death Vote* ทางช่อง 3 และ *I Sea U* ฉันรักทะเล…ที่มีเธอ ทางช่อง True4U จนกระทั่งในปี 2561 วชิรวิชญ์ได้ออดิชันเข้าร่วมโครงการ GMM25 New Face 2018 และเป็น 1 ใน 8 คนที่ผ่านการคัดเลือกจากผู้สมัครมากว่าหมื่นคน ภายหลังจึงได้เซ็นสัญญาเข้าเป็นนักแสดงในสังกัดจีเอ็มเอ็มทีวี เขาประเดิมงานแรกโดยการนักแสดงในซีรีส์ชุด *Love Song Love Series* ตอนเราและนาย  ปี 2562 วชิรวิชญ์มีผลงานบทรองในละคร *ก่อนอรุณจะรุ่ง* และเริ่มเป็นที่สนใจจากการรับบทพระเอกวัยเด็กในเรื่อง รักฉุดใจนายฉุกเฉิน My Ambulance ทางช่อง ONE31

ในปี 2563 วชิรวิชญ์กลายเป็นนักแสดงมีชื่อเสียงจากการได้รับบท "สารวัตร" คู่กับ เมธวิน โอภาสเอี่ยมขจร ในซีรีส์ *[[เพราะเราคู่กัน]]* ที่ประสบความสำเร็จทำยอดวิวอันดับ 1 บน LINETV ในครึ่งปีแรก และยังประสบความสำเร็จในต่างประเทศด้วย  จากความสำเร็จของเพราะเราคู่กัน ทำให้เขาได้กลับมารับบท "สารวัตร" อีกครั้งในซีรีส์ *เพราะเรา(ยัง)คู่กัน* ออกอากาศวันที่ 14 สิงหาคม วชิรวิชญ์ ชีวอารี กลับมารับบท "สารวัตร" อีกครั้งในภาพยนตร์ เพราะเราคู่กัน The Movie โดยมีกำหนดเข้าฉายในวันที่ 22 เมษายน พ.ศ. 2564 แต่เนื่องจากสถานการณ์โควิด-19 ที่ระบาดในช่วงนั้น จึงต้องเลื่อนกำหนดฉายออกไป และเข้าฉายจริงเมื่อวันที่ 11 พฤศจิกายน 2564  

ในปี 2564 วชิรวิชญ์ ได้รับบทนำคู่กับ ต้นตะวัน ตันติเวชกุล ในเรื่อง *F4 Thailand: Boys Over Flowers* หัวใจรักสี่ดวงดาว ผลงานรีเมกสร้างจากหนังสือการ์ตูนญี่ปุ่นชื่อดังเรื่อง *Hana Yori Dango* ที่ได้รับการถ่ายทอดเป็นซีรีส์ฮิตมาแล้วทั่วเอเชีย เวอร์ชันไทย โดยออกอากาศทุกวันเสาร์ เวลา 20:30 น ทางช่อง GMM25 และออกอากาศตอนแรกในวันที่ 18 ธันวาคม พ.ศ. 2564  โดยทาง GMMTV ได้จัดงาน “F4 Thailand: หัวใจรักสี่ดวงดาว Boys Over Flowers First Premiere" ให้แฟน ๆ ผู้โชคดีเข้าร่วมชมซีรีส์ตอนแรกไปพร้อมกับทีมนักแสดงนำและผู้กำกับ ณ โรงภาพยนตร์ SF World Cinema เซ็นทรัลเวิลด์

ในปี 2565 วชิรวิชญ์ ได้รับบทนำคู่กับ ดาวิกา โฮร์เน่ ในเรื่อง *คืนนับดาว* ออกอากาศทางช่อง GMM25 และได้รับบทนำเป็น "โต้ง" หนุ่มนักดนตรี คู่กับ กัญญาวีร์ สองเมือง ในซีรีส์เรื่อง *Good Old Days* ร้านซื้อขายความทรงจำ ตอนที่ 4 Our Soundtrack (Episodes ที่ 7 และ 8) ฉายครั้งแรกผ่านช่องทางสตรีมมิง Disney+ Hotstar ก่อนจะนำมาออกอากาศอีกครั้งทางช่อง GMM25 ในภายหลัง  

ในปี 2567 วชิรวิชญ์ มีโปรเจกต์ภาพยนตร์เรื่อง "*The Interest [[ผ่อนรักนอกระบบ]]*" คู่กับ ญาญ่า อุรัสยา เสปอร์บันด์ กำกับโดย วาสุเทพ เกตุเพ็ชร์ จาก ภาพดีทวีสุข โดยได้มีการเปิดตัวโปรเจกต์เป็นครั้งแรกในงาน “GMMTV 2023: Diversely Yours” เมื่อ 22 พฤศจิกายน 2565 นับเป็นงานชิ้นสุดท้ายของเขาในฐานะศิลปินนักแสดงในสังกัดจีเอ็มเอ็มทีวี

## ธุรกิจส่วนตัว
วันที่ 29 พฤษภาคม พ.ศ. 2563 วชิรวิชญ์ได้เปิดตัวแบรนด์สินค้าของตนเอง ภายใต้ชื่อ **"Astro Stuffs"**

เพราะในเดือนสิงหาคม 2566 วชิรวิชญ์ได้ให้สัมภาษณ์ว่าหมดสัญญากับต้นสังกัดอย่างจีเอ็มเอ็มทีวีเป็นที่เรียบร้อยแล้วโดยเขาได้ให้เหตุผลว่าขอลุยทำบริษัทของตัวเอง มองอายุยังน้อย ยังมีไฟ นอกจากเป็นศิลปินก็อยากมีธุรกิจของตัวเองด้วย จากนั้นในกลางเดือนกันยายน 2566 เขาได้เปิดบริษัทบริหารจัดการศิลปินของตัวเองภายใต้ชื่อ **"Cloud 9 Entertainment"** ซึ่งจดทะเบียนเมื่อวันที่ 16 มิถุนายน 2566 ด้วยทุนจดทะเบียน 3 ล้านบาท

วันที่ 22 เมษายน 2567 ในงานแถลงข่าวเปิดตัว สินเชื่อ..รักแลกเงิน ไบรท์ได้ประกาศความสัมพันธ์ของเขากับนักร้อง-นักแสดงชาวไทย-จีน พรนับพัน พรเพ็ญพิพัฒน์ (เนเน่) ที่เขาพบกันเมื่อ 4 ปีที่แล้วระหว่างทำงานในวงการ 

## งานเพลง
วชิรวิชญ์มีความรักในเสียงดนตรีมาตั้งแต่เด็กเนื่องจากครอบครัวทำโรงเรียนสอนดนตรี เขาจึงสามารถเล่นเครื่องดนตรีได้ทั้ง กีต้าร์ เปียโน เบส และกลอง หลังจากได้ออดิชันเข้าสู่จีเอ็มเอ็มทีวี เขาได้มีการคัฟเวอร์เพลงดังลง GMM25Thailand YouTube ในชุด Song After Six  จนกระทั่ง มีนาคม 2563 วชิรวิชญ์ออกซิงเกิลแรกในชีวิตในสังกัด GMMTV Records เป็นเพลงประกอบละคร เพราะเราคู่กัน คือ "คั่นกู" เพลงขึ้นอันดับ 1 ชาร์ตประจำสัปดาห์ของจูกซ์ได้ และเพลง "ตกลงฉันคิดไปเองใช่ไหม" วชิรวิชญ์ ชีวอารี ได้จัดแฟนมีตติงครั้งแรก Global Live Fan Meeting เมื่อ 21 มิถุนายน มีผู้เข้าชมจาก 93 ประเทศทั่วโลก

ปลายเดือนกรกฎาคม วชิรวิชญ์ ออกซิงเกิลเพลง With A Smile เป็นคัฟเวอร์ของวงร็อกระดับตำนานของฟิลิปปินส์ Eraserheads เพื่อเป็นเพลงละคร *เพราะเรา(ยัง)คู่กัน* ที่ออกอากาศในฟิลิปปินส์ ถือเป็นผลงานในต่างประเทศชิ้นแรกของเขา และมีซิงเกิลคู่กับ เมธวิน ในเพลง ยังคู่กัน (Still Together) ซึ่งเป็นเพลงประกอบละคร *เพราะเรา(ยัง)คู่กัน* ฉบับที่ฉายในประเทศไทย  

กุมภาพันธ์ 2564 วชิรวิชญ์เริ่มมีผลงานจริงจังในฐานะนักร้องโดยการฟีเชอร์กับ F.HERO ในซิงเกิลแรกเปิดค่าย High Cloud Entertainment ชื่อเพลง Sad Movie 1 เมษายน 2564 วชิรวิชญ์ร่วมงานแถลงข่าวเป็นหนึ่งใน 9 ศิลปิน GMMTV จากโปรเจกต์อัลบั้ม Boys Don't Cry

## แบรนด์แอมบาสเดอร์
ในวันที่ 28 กรกฎาคม 2565 ไบร์ท วชิรวิชญ์ ชีวอารี ได้รับการแต่งตั้งเป็นแบรนด์แอมบาสเดอร์คนล่าสุดของ Burberry และเป็นแบรนด์แอมบาสเดอร์คนแรกแห่งภูมิภาคเอเชียแปซิฟิกตอนใต้อีกด้วย ตั้งแต่ที่วชิรวิชญ์ประสบความสำเร็จอย่างสูงในปี 2563 เรามักเห็นเขาถ่ายแบบให้กับ Burberry รวมถึงสวมใส่ชุดของ Burberry ออกงานสำคัญต่าง ๆ เสมอ โดยเฉพาะในงานประกาศรางวัลที่เขาเข้าร่วมรับรางวัล วชิรวิชญ์ เริ่มมีโปรเจกต์กับ Burberry ในช่วงปลายปี 2563 โดยเป็น 1 ใน 4 ตัวแทนคนรุ่นใหม่ที่ได้รับการคัดเลือกจาก Burberry ให้ร่วมถ่ายทอดอัตลักษณ์ของตนผ่านเทรนช์โคตของ Burberry ร่วมกับ เอเลนอร์ ลี (Eleanor Lee) นักแสดงชาวสิงคโปร์, อฟา แอนฟา (Afa Annfa) นักทัศนศิลป์และผู้วาดภาพประกอบจากฮ่องกง, และ เยลโล่ (YELLOW) นักดนตรีอันเดอร์กราวด์จากไต้หวัน  

ในปี 2564 วชิรวิชญ์ได้ร่วมโปรเจกต์เพื่อนำเสนอกระเป๋ารุ่น Olympia ให้แก่ Burberry รวมถึงเข้าร่วมนำเสนอแฟชั่นเปิดตัว คอลเล็กชัน Burberry TB Summer Monogram 2021 ร่วมกับดาราศิลปินในไทยอื่น ๆ เมื่อ Burberry เข้ามา Takeover Pina Wake Surf Club ในประเทศไทย  ในช่วงต้นเดือนกรกฎาคม 2565 วชิรวิชญ์ได้เข้าร่วมโปรเจกต์สุดพิเศษกับ Burberry ซึ่งนอกจากเขาจะเป็นนายแบบให้กับแบรนด์แล้ว เขายังได้ทำหน้าที่เป็นช่างภาพพิเศษเพื่อถ่ายทอดกระเป๋ารุ่น Lola ให้แบรนด์อีกด้วย  นอกจากนี้ วชิรวิชญ์ ยังได้รับเชิญให้เข้าร่วมฉลองในงาน Burberry TB Summer Monogram Takeover ที่ Tanjong Beach Club ที่เกาะเซนโตซา ประเทศสิงคโปร์ ในวันที่ 14 กรกฎาคม 2565 พร้อมดาราศิลปินไทยอีกหลายท่าน ก่อนจะได้รับการประกาศแต่งตั้งเป็นแบรนด์แอมบาสเดอร์ ในวันที่ 28 กรกฎาคม 2565  

นอกจาก Burberry แล้ว วชิรวิชญ์ ยังเป็นแบรนด์แอมบาสเดอร์ของ ทรู คอร์ปอเรชั่น, สปาช่า สลิมมิ่ง เซ็นเตอร์, อาดิดาส ประเทศไทย, Calvin Klein,  ซัมซุง ประเทศไทย สำหรับโทรศัพท์มือถือ Galaxy A series, บัตรเครดิตธนาคารกรุงเทพ เอ็ม วีซ่า และยังเป็น Friend of Kiehl's Thailand, Singapore และ Malaysia อีกด้วย 

ในเดือนพฤษภาคม พ.ศ. 2567 ไบรท์สร้างประวัติศาสตร์ด้วยการเป็นศิลปินไทยคนแรกที่ได้เข้าร่วมงาน Met Gala ที่นิวยอร์ก และติดอันดับ 2 ที่ทำรายได้ให้กับ Burberry's EMV 868,000 ดอลลาร์

## จุดยืนทางการเมือง
วชิรวิชญ์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563

## ผลงาน
### ภาพยนตร์

### ละคร/ซีรีส์

### พิธีกร & Variety shows

## ผลงานเพลง

### Single

### Original Soundtrack (OST)

### Bright's Home Party concerts

### Music festivals and concerts

### Singing journals

### มิวสิกวิดีโอ apperances

### Live sessions and official cover versions

### Shooting Star Asia tour

### Side By Side concert

## รางวัลและการเสนอชื่อ

## อ้างอิง
										

## แหล่งข้อมูลอื่น

* 
* 
* 
* 

หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายอเมริกัน
หมวดหมู่:บุคคลจากอำเภอเมืองนครปฐม
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:นักแสดงชายชาวไทย
หมวดหมู่:พุทธศาสนิกชนชาวไทย
หมวดหมู่:นักแสดงจากจังหวัดนครปฐม
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564